**LAZDIJŲ MOTIEJAUS GUSTAIČIO GIMNAZIJA**

PATVIRTINTA

Gimnazijos direktoriaus

2016 m. spalio 28 d.

įsakymu Nr. V2-129

**KELIŲ TRANSPORTO PRIEMONIŲ VAIRUOTOJŲ RENGIMO VIDAUS DARBO**

**TVARKOS TAISYKLĖS**

1. **BENDROSIOS NUOSTATOS**
2. Kelių transporto vairuotojų rengimo vidaus darbo tvarkos taisyklės (toliau

taisyklės) reglamentuoja B kategorijos kelių transporto priemonių vairavimo mokymo tvarką.

2. B kategorijos kelių transporto priemonių vairavimo mokymas vyksta

vadovaujantis Valstybinės kelių transporto inspekcijos prie Susisiekimo ministerijos viršininko 2014 m. balandžio 30d. įsakymu Nr.2B-84 „Vairuotojų mokymo tvarkos aprašu“ pagal patvirtintą B kategorijos kelių transporto priemonių vairuotojų mokymo kursų struktūrą ir turinį.

3. B kategorijos kelių transporto priemonių vairavimo mokymas Lazdijų Motiejaus

Gustaičio gimnazijoje yra neformalusis švietimas, mokiniams neprivalomas. Mokiniai jį lanko ne

privalomųjų pamokų metu.

1. **PRIĖMIMAS Į VAIRAVIMO MOKYMO KURSUS**

4. Į vairuotojų rengimo kursus (toliau vadinama kursais) priimami:

4.1. III-IV gimnazijos klasių mokiniai, mokomi pagal Bendrojo ugdymo Bendrąsias programas, pateikę prašymą savo klasės auklėtojui;

4.2. pirmoji vairavimo mokymo grupė (rugsėjo–sausio mėnuo) sudaroma iš 23 (22)

gimnazijos mokinių: arba 9 (jei yra 3 paralelės klasės) mokinių – iš 4g klasių, 1 mokinys 3g klasės Šventežerio skyriaus, 1 mokinys 3g klasės Šeštokų skyriaus ir 12 gimnazijos 3g klasių mokinių;

4.3. antroji vairavimo grupė (sausio – birželio mėnuo) sudaroma iš 21 (dvidešimt vieno) gimnazijos 3g klasių mokinio.

4.4. klasių auklėtojos, suderinę su auklėtiniais, pavaduotojui, atsakingam už vairavimo

mokymo organizavimą, iki rugsėjo 1 dienos ir iki gruodžio 31 dienos pateikia savo auklėtinių,

kuriems rekomenduoja lankyti vairavimo pamokas sąrašus;

4.5. klasių auklėtojos vairavimo sąrašus sudaro vadovaujantis mokinių pažangumo

Vidurkiu bei atsižvelgiant į mokinių aktyvų dalyvavimą pamokinėje ir nepamokinėje klasės veikloje;

4.6. sudarę trišalę ( jei mokinys pilnametis – dvišalę) sutartį. Ją pasirašo mokinys arba

jo tėvai (jei mokinys nepilnametis) ir gimnazijos direktorius. Mokymo sutartyje patvirtinami šalių

įsipareigojimai: mokymosi laikas, pinigų už praktinio vairavimo mokymą mokėjimo tvarka.

5. Prasidedant kursams, mokiniai privalo turėti 17 metų. Mokymo grupių sąrašai

skelbiami ne vėliau kaip likus savaitei iki mokymo pradžios. Sąraše išvardinti mokiniai iki

mokymo pradžios privalo sudaryti sutartį, pateikti sveikatos pažymėjimą, leidžiantį vairuoti B

kategorijos transporto priemonę, sumokėti sutartyje numatytas įmokas.

6. Mokymo sutartis registruojama bendrajame registracijos žurnale ir VĮ

„Regitra“ elektroninėje duomenų sistemoje.

7. Laiku nesudariusieji sutarčių mokiniai vairavimo nemokomi, į kitas grupes

neperkeliami, jokios pretenzijos nepriimamos.

8. Pinigus už praktinį vairavimą mokiniai sumoka į sutartyje nurodytą banko

sąskaitą.

1. **TEORIJOS MOKYMAS**

9. Automobilio sandaros, techninio aptarnavimo, kelių eismo taisyklių, pirmosios

medicininės pagalbos teikimo programas dėsto atitinkamą kvalifikacinį išsilavinimą turintis

mokytojas. Mokytojas kelia kvalifikaciją ir atestuojamas Švietimo ir mokslo, Susisiekimo bei

Sveikatos apsaugos ministerijų nustatyta tvarka.

10. Pirmosios medicininės pagalbos teikimo programas dėsto atitinkamą kvalifikacinį

išsilavinimą ir licenciją turintys dėstytojai. Už šį kursą mokiniai apmoka dėstytojams atskirai pagal

galiojančius įkainius.

11. Teorijos užsiėmimai vyksta pagal direktoriaus patvirtintą tvarkaraštį. Žinios

tikrinamos kontrolinių patikrinimų metu ir kasdieninių apklausų metu. Žinios vertinamos 10 balų

sistema (teigiamas pažymys – 6 ir daugiau balų).

12. Su mokiniais, nelankančiais vairavimo mokymo teorijos užsiėmimų, vienašališkai

nutraukiama vairavimo mokymosi sutartis, jie braukiami iš sąrašų.

13. Vairavimo mokyklai ar mokiniui nutraukus mokymo sutartį mokiniui grąžinamas

sumokėtas ir nepanaudotas mokestis už vairavimo mokymą per dvi savaites po Mokymo sutarties

nutraukimo.

1. **PRAKTINIS VAIRAVIMAS**

14. Praktinio vairavimo moko leidimą šiam darbui turintys vairavimo mokytojai.

Vairavimo mokytojai kelia kvalifikaciją ir atestuojami Švietimo ir mokslo, Susisiekimo bei

Sveikatos apsaugos ministerijų nustatyta tvarka.

15. Vairavimo mokytojams už darbą mokama iš mokinio krepšelio lėšų. Praktiniam

vairavimui reikalingos eksploatacinės medžiagos ir kuras perkamas už mokinių pinigus, sumokėtus

už praktinį vairavimą.

16. Praktiniam vairavimui skiriama 30 valandų. Vairavimo pamokos mokiniams

pradedamos tik tada, kai mokiniai sumoka visą reikalingą praktiniam vairavimui pinigų sumą,

vairavimo mokytojui pateikia sveikatos pažymėjimą bei jo kopiją ir dokumentams skirtą

fotonuotrauką.

17. Vairavimo mokymas vyksta nepamokų metu. Vairavimo mokytojai mokymo

laiką suderina su mokiniu.

18. Mokytis vairuoti mokinys ateina tinkamai apsirengęs, apsiavęs patogia

avalyne. Atsineša su savimi asmens tapatybės kortelę ir sveikatos pažymėjimą. Prieš pamoką

mokytojas vairavimo lape įrašo datą, temą ir jos numerį, pasibaigus pamokai mokytojas įrašo

valandų skaičių, nuvažiuotą atstumą (km) ir mokinio įgūdžių įvertinimą pagal 10 balų vertinimo

sistemą. Atitinkamoje skiltyje mokytojas ir mokinys pasirašo.

19. Mokinys negalintis atvykti į praktinio vairavimo pamoką, prieš 1 parą privalo

informuoti vairavimo instruktorių. Mokiniui neatvykus vairuoti be pateisinamos priežasties

pamoka užrašoma jo vairavimo lape kaip įvykusi. Pamokai skirtos lėšos mokiniui negrąžinamos.

20. Baigus vairavimo pamokas (po 29 valandų) patikrinami mokinio vairavimo

įgūdžiai (įskaita – 1 val.).

21. Baigus praktinio vairavimo kursą, vairavimo mokytojai patvirtina, kad mokinio

vairavimo mokymo programa baigta, mokinio įgūdžiai patenkinami, pasirašo vairavimo lape ir jį

atiduoda direktoriaus pavaduotojui ugdymui, kuruojančiam vairavimo mokymą.

22. Mokiniams, kurių praktinio vairavimo įgūdžiai vertinami nepatenkinamai,

siūlomos papildomos vairavimo pamokos.

1. **KURSŲ BAIGIMAS, TEORINIŲ IR PRAKTINIŲ ŽINIŲ PATIKRINIMAS**

23. Baigus teorijos kursų programą, gimnazijoje organizuojamas baigiamasis žinių

patikrinimas (įskaita).

24. Teorijos kurso žinių patikrinimas:

24.1. Mokinių teorijos žinių galutinės įskaitos vykdomos tada, kai mokinys yra

baigęs transporto priemonių vairuotojų pirminio mokymo kurso teorijos dalykus.

24.2. Jei mokinys išklausęs mažiau kaip 80 proc. nustatyto teorijos mokymo kurso

valandų, teorijos galutinės įskaitos laikyti neleidžiama; mokiniui siūloma kartoti mokymo kursą.

24.3. Mokiniui teorijos galutinės įskaitos metu pateikiamas testas. Testą sudaro 30

klausimų (iš kurių 25 bendrieji klausimai ir 5 specifiniai klausimai pagal transporto priemonių,

kurių vairavimo teisę siekiama įgyti, kategoriją) atsitiktinumo principu, naudojant kompiuterinę

programą, parinktų iš patvirtintos klausimų bazės ir turinčių po keturis atsakymus, iš kurių ne

mažiau kaip vienas yra teisingas.

24.4. Mokinių žinios vertinamos kompiuterine programine įranga. Teorijos galutinė

įskaita yra teigiama (išlaikyta), jei teisingai atsakyta į ne mažiau kaip 80 proc. testo klausimų (24 klausimai). Įskaita yra neišlaikyta, jei mokinys teisingai atsakė į mažiau kaip 24 klausimus.

24.5. Mokinių teorijos galutinės įskaitos vertinimo rezultatai ( testas su mokinio pažymėtais atsakymais į testo klausimus, mokinio vardas, pavardė, įskaitos data) saugomi vienerius

metus nuo įskaitos vykdymo dienos. Kiekvieno mokinio (nesvarbu, ar jis išlaikė įskaitą, ar jos neišlaikė) testo vertinimo rezultatai įrašomi į Teorijos mokymo apskaitos žurnalą.

25. Praktinio vairavimo įgūdžių galutinės įskaitos laikymas:

25.1. Vairavimo mokykla mokinio praktinio vairavimo įgūdžių galutinę įskaitą gali

rengti ir vykdyti tik tada, kai mokinys yra išlaikęs ir turi teigiamą teorijos galutinės įskaitos

įvertinimą.

25.2. Vairavimo įgūdžių galutinės įskaitos turinys (atitinkamai pagal transporto

priemonių kategorijas) turi apimti vairuotojų B kategorijos pirminio praktinio vairavimo mokymo

kursą, nustatytą mokyti vairuotojus mokymo aikštelėje ir realiomis eismo sąlygomis keliuose

(gatvėse).

25.3. Mokinys vairavimo įgūdžių galutinės įskaitos metu turi pademonstruoti, kaip

sugeba tinkamai pasirengti saugiai vairuoti (sureguliuoti sėdynę, galinio vaizdo veidrodžius, saugos

diržus, galvos atramas ir pan.), paleisti automobilio variklį ir pradėti važiuoti, atlikti ne mažiau kaip du mokymo elementus pagal mokymo programą vairavimo mokymo aikštelėje, vairuoti realiomis eismo sąlygomis, siekiant ekonomiško važiavimo pagal vairavimo instruktoriaus pateiktą atsitiktinį

maršrutą nuo vairavimo mokymo aikštelės iki nurodytos (tikslinės) vietos, maršrutai turi būti

sudaromi taip, kad būtų galima įvertinti, kaip mokinys vairavimo metu:

25.3.1. keičia juostas, apsisuka kelyje, pasirenka saugų greitį ir atstumą iki priešais

važiuojančios transporto priemonės, važiuoja pro autobusų stoteles, per pėsčiųjų perėjas ir pan.;

25.3.2. artėja prie nereguliuojamų ir reguliuojamų sankryžų bei važiuoja per jas

įvairiomis kryptimis, įskaitant įvažiavimą į lėtėjimo ir greitėjimo eismo juostas;

25.3.3. įvertina meteorologines sąlygas ar kitus reiškinius, lemiančius kelio

matomumą;

25.3.4. taisyklingai sustoja ir saugiai stovi nurodytoje (tikslinėje) vietoje.

25.4. Vairavimo įgūdžių galutinės įskaitos trukmė – ne trumpesnė kaip 45 min.

Vertinimo kriterijus ir klaidų kiekį nustato vairavimo mokykla pagal Valstybės įmonės „Regitra“ generalinio direktoriaus 2013 m. gruodžio 23 d. įsakymu Nr. V-223 patvirtintą „Motorinės transporto priemonės valdymo įgūdžių ir gebėjimų vertinimo kriterijų ir metodų aprašo“ nuostatas.

25.5. Vairavimo įgūdžių galutinė įskaita vertinama taikant 10 balų sistemą pagalnekritinių klaidų skaičių – 9 klaidos ir daugiau – neišlaikė; 7-8 klaidos – įvertinimas 6 balai, 5-6klaidos – įvertinimas 7 balai, 3-4 klaidos – įvertinimas 8 balai, 2 klaidos – įvertinimas 9 balai, 1klaida – įvertinimas 10 balų.

25.6. Prieš vairavimo įgūdžių galutinę įskaitą vairavimo instruktorius, kuris yra

paskirtas vertinti mokinį, privalo patikrinti asmens tapatybę, supažindinti jį su vairavimo įgūdžių

galutinės įskaitos vykdymo tvarka ir vertinimo kriterijais, o po įskaitos laikymo – su padarytomis

klaidomis, išvadomis bei vertinimu.

25.7. Vairavimo įgūdžių galutinės įskaitos (pagal B transporto priemonių kategoriją)

vaizdo ir garso įrašas daromas Valstybinės kelių transporto inspekcijos prie Susisiekimo

ministerijos nustatyta tvarka.

25.8. Mokinio vairavimo įgūdžių galutinės įskaitos vertinimo rezultatas (-ai) (nesvarbu, ar jis išlaikė įskaitą, ar jos neišlaikė) įrašomas į individualų mokymo apskaitos žurnalą (Vairavimo mokymo apskaitos lapą).

26. Neišlaikiusieji įskaitos gali ją perlaikyti nurodytu laiku, bet ne daugiau kaip tris

kartus. Neatvykusieji nurodytu laiku laikyti įskaitos laikomi jos neišlaikiusiais. Pateisinama

neatvykimo priežastis gali būti tik gydytojo pažyma arba svarbios šeimyninės aplinkybės.

27. Ne vėliau, kaip per 1darbo dieną po išlaikytų mokymo kurso teorijos žinių ir (ar) praktinio vairavimo galutinių įskaitų elektroninėmis ryšio priemonėmis pateikti VĮ „Regitra“ informaciją apie mokinį: išlaikytų mokymo kurso teorijos žinių ir (ar) praktinio vairavimo įgūdžių galutinių įskaitų datą, transporto priemonių, kurias išmokyta vairuoti, kategorijas, mokymo pobūdį, vairuotojų mokytojo, patvirtinusio , kad asmuo turi pakankamai teorijos žinių, vardą, pavardę, asmens kodą ir vairavimo instruktoriaus , patvirtinusio , kad asmuo turi pakankamai praktinio vairavimo įgūdžių, vardą, pavardę, asmens kodą.

**VI.** **BAIGIAMOSIOS NUOSTATOS**

28. Mokinys, nesutinkantis su teorijos ar praktinio vairavimo įskaitos įvertinimu, gali

raštu pateikti skundą gimnazijos direktoriui. Mokinio skundas išnagrinėjamas per dvi savaites nuo

jo pateikimo dienos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_